প্রশ্ন (৩৩/১১৩) : পুরাতন কবরস্থানে মসজিদ বানানো যাবে কি? এমন স্থানে মসজিদ হলে সেখানে ছালাত আদায় করা যাবে কি?  -তানভীর  জগৎপুর, বুড়িচং, কুমিল্লা।  উত্তর : বহু দিনের পুরাতন বা প্রাচীন কবরস্থান যেখানে আর কবর দেওয়া হয়নি সে স্থানে মসজিদ নির্মাণ করা যাবে। তবে অল্প দিনের কবরের উপর মসজিদ তৈরি করা যাবে না। ইবনে আববাস (রাঃ) বলেন, রাসূলুল্লাহ (ছাঃ) বলেছেন, তোমরা কবরের দিকে ফিরে ছালাত আদায় কর না এবং কবরের উপরে ছালাত আদায় কর না (ত্বাবারাণী কাবীর, সিলসিলা ছহীহাহ হা/১০১৬)।